મુંબઇ : શીના વોરા મર્ડર કેસમાં સરકારી સાક્ષી બની ચુકેલા ડ્રાઇવર શ્યામ રાયે પોતાનું નિવેદન નોંધાવ્યું હતું. પોતાનાં નિવેદનમાં તેણે જણાવ્યું કે ઇન્દ્રાણી મુખર્જી અને તેનાં પૂર્વ પતિ સંજીવ ખન્નાએ કારની અંદર શીનાનું ગળુ દબાવીને હત્યા કરી હતી. ઇન્દ્રાણી શીના પર ચડી ગઇ હતી અને પુરી તાકાત લગાવીને તેનું ગળુ દબાવી દીધું હતું. આ સમગ્ર પ્રક્રિયામાં રાય અને સંજીવે તેની મદદ કરી હતી. રાયે શીનાનું મોઢુ ઢાકેલું રાખ્યું અને ખન્નાએ તેને દબાણ પુર્વક પકડી રાખી હતી. જો કે આ સમગ્ર નિવેદનમાં પિટર મુખર્જીનું ક્યાંય નામ નહોતું આવ્યું.